section_heading: Životopis
paragraph_text: Idriz Demirović je rođen 1947. godine u Kravarima, Ulcinj. Osnovnu školu završio je u Vladimiru, a medresu u Prištini, gdje je i diplomirao na Filozofskom fakultetu, na odsjeku orijentalistike. Postdiplomske studije je pohađao na Intersveučilišnom centru u Dubrovniku, na odsjeku za kulturnu povijest Mediterana, a magistrirao je u Zagrebu. Godine 1969. postavljen je za imama u Dobrim Vodama, gdje je služio do premještaja za imama Omerbašića džamije u Starom Baru i vjersko-prosvjetnog referenta toga medžlisa  Islamske zajednice. Na zasjedanju Vrhovnog sabora Islamske zajednice u SFR Jugoslaviji, održanom 24. svibnja 1976. godine, izabran je za predsjednika Starješinstva Islamske zajednice u Crnoj Gori, s neograničenim mandatom.